২০১৫ ক্রিকেট বিশ্বকাপ
আইসিসি’র নিয়ম অনুযায়ী ১০-পূর্ণাঙ্গ সদস্য স্বয়ংক্রিয়ভাবে প্রতিযোগিতায় অংশগ্রহণের সুযোগ পাবে। ২০১১ সালের বিশ্বকাপের পরপরই সিদ্ধান্ত নেয়া হয় যে, কেবলমাত্র পূর্ণাঙ্গ সদস্যদের মধ্যেই এ সুযোগ সীমাবদ্ধ থাকবে। এরফলে সহযোগী সদস্য দেশগুলো তীব্রভাবে আপত্তি জানায়। বিশেষ করে ২০০৭ ও ২০১১ সালের বিশ্বকাপে ভাল ফলাফল অর্জনকারী আয়ারল্যান্ড বেশ সোচ্চার হয়। আইসিসি ক্রিকেট কমিটির যোগ্যতা মানদণ্ড বিভাগ এ বিষয়ে তাদের সমর্থন ব্যক্ত করে। জুন, ২০১১ সালে আইসিসি তাদের পরিকল্পনা পূর্বাবস্থায় নিয়ে যায় ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হবে বলে জানায়। তন্মধ্যে ৪টি সহযোগী অথবা অনুমোদন লাভকারী সদস্য দেশ অংশ নিতে পারবে।
২০১৭ মহিলা ক্রিকেট বিশ্বকাপ
২০১৭ মহিলা ক্রিকেট বিশ্বকাপ () মহিলা ক্রিকেট বিশ্বকাপের ১১শ আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ইংল্যান্ডে ২০১৭ সালের ২৪ জুন থেকে ২৩ জুলাই অনুষ্ঠিত হবে। এটি ইংল্যান্ডে অনুষ্ঠিত মহিলা বিশ্বকাপের তৃতীয় আসর। এর পূর্বে ১৯৭৩ ও ১৯৯৩ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। ৮টি দল এবারের আসরে অংশগ্রহণ করবে।